The One

The One war eng lëtzebuergesch Castingshow, déi fir am Juni 2012 op RTL Télé Lëtzebuerg gesent gouf. An dëser Sendung gëtt déi Persoun mat der beschter Gesanksstëmm vu Lëtzebuerg gesicht. Et ass d'Nofollegsendung vu Wanns de eppes kanns!. D'Show orientéiert sech um Format vun The Voice.

 Produktioun 

RTL Lëtzebuerg hat am Virfeld vun der Emissioun Kontakt mat de Produzente vun The Voice opgeholl, fir déi Sendung och zu Lëtzebuerg ze produzéieren, mee déi hu gesot, Lëtzebuerg wier ze kléng dofir an datt et net genuch lokal Talent géif ginn. Dowéinst huet RTL säin eegent Konzept entwéckelt. De Programm  hat e Budget vun 120.000 Euro.paperjam.lu: «The One, c’est déjà 20.000 SMS» vum Nicolas Raulot (24. Mee 2012)

De Prinzip vun der Emissioun
All Kandidat ass an engem Tounstudio anonym an onsiichtbar virun enger Jury opgetrueden, déi dann entscheet huet, wien an d'Virauswiel koum. Nëmmen d'Stëmm gouf als Krittär geholl. Vun de 16 Kandidate gouf jee ee Lidd opgeholl an d'Lidder ënner engem Pseudonym e puer Wochen op RTL Radio Lëtzebuerg an Eldoradio gespillt. Si konnten och per Internet gelauschtert an kaaft ginn. D'Leit konnte per SMS an duerch d'Kafe fir d'Lidder ofstëmmen.

Déi 8 bescht Kandidate koumen an d'Finall an eng Show, an där all Kandidat zwéi Lidder konnt presentéieren. D'Zuschauer an der Hal an doheem konnte per SMS an iwwer d'Tële vun der Post de Gewënner wielen. Eréischt beim Sange vum zweete Lidd gouf déi wierklech Identitéit vun de Kandidaten opgedeckt.

Presentéiert gouf déi éischt Sendung vum Bob Konsbrück an der Monica Semedo. De Gast Waltzing war zoustänneg fir d'Produktioun vun de Lidder am Tounstudio an zesumme mat senger Band fir d'musikalesch Begleedung bei der Live-Sendung, déi an der Rockhal war.

 Jury 

An der Jury souzen d'Sängerin Thorunn Egilsdottir, de Sänger Daniel Balthasar, den David Moreira (Sänger vun der Band Eternal Tango) an den Olivier Toth, dem Direkter vun der Rockhal.luxtimes.lu: Have you got the voice to be “The One”? (21. Mäerz 2012)

 Kandidaten 

Et gouf just eng Staffel vun The One, fir déi am Abrëll 2012 zwou Casting-Ronnen organiséiert goufen. Do sinn am Ganzen zirka 250 Kandidaten ugetrueden. De 17. Abrëll huet d'Jury decidéiert, wien an d'Virauswiel koum. Den 29. Mee ass no der Ofstëmmung follgend Resultat erauskomm:

 Nr.  Lidd  Pseudonym  Voting %  Selektionéiert 1  Heavy Cross  Gossip Girl  6.77  nee 2  Fallin'  Fallin Alice  9.93  jo 3  Rolling in the Deep  Little Blue  6.70  nee 4  One Night Only  Jenny River  7.48  jo 5  Someone Like You  Laurie Soul  10.00  jo 6  Valerie  Miss Amy  5.28  nee 7  Angels  Willy Stone  10.06  jo 8  You and I  Stefani Sky  3.83  nee 9  Fever  Peggy Groove  0.88  nee 10  I Wish I Was a Punk Rocker  Sandy Pebble  9.84  jo 11  Je veux  Baby Zaz  7.92  jo 12  Warwick Avenue  Aimee Ann  8.52  jo 13  Recipe  Queen Aura  9.90  jo 14  Stronger Than Me  Jacky Funk  0.79  nee 15  Use Somebody  Prince Leon  2.10  nee 16  ---  opginn  

 Finall 

An der Finall, enger Livesendung, déi den 10. Juni sonndesowes an der Rockhal war, hu sech déi aacht Finaliste virun der Jury an dem Publikum presentéiert. Jiddwereen huet als éischt hanner engem Schierm, wou ee just d'Konture gesinn huet, säin éischt Lidd presentéiert. Gläichzäiteg konnt och scho per SMS ofgestëmmt ginn an den aktuelle Stand vun der Ofstëmmung ass och permanent ugewise ginn. 

Duerno huet all Kandidat sech kuerz virgestallt an huet dann en zweet Lidd gesongen. Du konnt weider ofgestëmmt ginn, et ass awer kee Resultat méi ugewise gi bis zum Schluss vun der Ofstëmmung. D'Jury hat keen Afloss méi op d'Endresultat. D'Resultater sinn du fir jiddweree bekannt gemaach ginn:

 Plaz  Pseudonym  Numm  Voting %wort.lu: Armand Thies ist "The one" (11. Juni 2012) 1  Willy Stone  Armand Thies  18.37  2  Laurie Soul  Nadine Rodrigues  16.59  3  Sandie Pebble  Kim Girrens  13.84  4  Jenny River  Laura Dumlich  13.52  5  Aimee Ann  Debbie Kirsch  12.87  6  Baby Zaz  Caroline Antoine  12.71  7  Fallin Alice  Carina Araujo  7.33  8  Queen Aura  Caroline Molitor  4.77 

An den éischten zwou Wochen huet de Public 20.000 SMSe geschéckt. Am Ganze goufe schlussendlech 42.000 SMSe geschéckt.rtl.lu: THE ONE: Armand Thies alias Willy Stone est "The One" (11. Juni 2012)

 Kuckt och 
 Talents, eng lëtzebuergesch Castingshow aus dem Joer 2002.
 Wanns de eppes kanns!, eng lëtzebuergesch Castingshow aus de Joren 2009-2011.
 Brand Your Band, e lëtzebuergesche Museksconcours aus de Joren 2011-2013.

Kategorie:Casting-Showen
Kategorie:RTL